## Program pomoćničkog ispita za zanimanje alatničar

### NN 5/2004 (15.1.2004.), Program pomoćničkog ispita za zanimanje alatničar

# ministarstvo za obrt, malo i srednje poduzetništvo

**158**

Na temelju stavka
4. članka 53. Zakona o obrtu («Narodne novine», br. 49/03) ministar za obrt,
malo i srednje poduzetništvo nakon prethodno pribavljena mišljenja Hrvatske
obrtničke komore, donosi

### PROGRAM POMOĆNIČKOG ISPITA ZA ZANIMANJE ALATNIČAR

I.

## Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje alatničar (Narodne novine, br. 86/96), nužna za obavljanje poslova u tom zanimanju.

## II.

## Pomoćnički ispit se sastoji iz praktičnoga i teorijskog dijela.

## III.

## Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

##

|  |  |
| --- | --- |
| 1. | planiranje i priprema rada; |
| 2. | izbor materijala u alatničarskim poslovima (standardi oblici i dimenzije poluproizvoda i dijelova); |
| 3. | ispitivanje, mjerenje i kontrola ispravnosti elemenata i sklopova; |
| 4. | izrada i montaža uređaja i elemenata sklopova povezivanjem različitih postupaka; |
| 5. | obrada skidanjem strugotine; |
| 6. | izrada ručnih i strojnih raznih alata, različitih sprava ili instrumenata; |
| 7. | programiranje i izrada dijela na CNC upravljanim alatnim strojevima; |
| 8. | sastavljanje i montaža sklopova alata i naprava; |
| 9. | montaža i demontaža alata i naprava; |
| 10. | ugradnja i ispitivanje hidrauličnih, mehaničkih i pneumatskih sustava upravljanja; |
| 11. | utvrđivanje i otklanjanje grešaka i smetnji pri radu alata i naprava kao i njihovih ugradbenih jedinica; |
| 12. | stavljanje u ispravno stanje alate i naprave; |
| 13. | održavanje alata i naprava. |

Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna komisija na temelju dolje navedenih uradaka i radnih proba zadaje ispitaniku jedan do tri uratka i jednu do tri radne probe. Ispitna komisija može i samostalno predložiti uratke i radne probe koje će zadati ispitaniku.

##

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada i montaža jednostavnih dijelova alata za rezanje (npr. stolne škare) | Znati razraditi tehnološki postupak izrade i montaže alata za rezanje i umjeti izraditi i sastaviti jednostavne dijelove alate za rezanje |
| Izrada i montaža jednostavnih  dijelova alata za probijanje | Znati razraditi tehnološki postupak izrade i montaže alata za probijanje i umjeti izraditi i sastaviti jednostavne  dijelove alata za probijanje |
| Izrada i montaža jednostavnih dijelova  alata za savijanje | Znati razraditi tehnološki postupak izrade i montaže alata za savijanje i umjeti izraditi i sastaviti jednostavne dijelove  alata za savijanje |
| Izrada i montaža jednostavnih dijelova alata za štancanje | Znati razraditi tehnološki postupak izrade i montaže alata za štancanje i umjeti izraditi i sastaviti jednostavne dijelove alata za štancanje |
| Izrada i montaža jednostavnih dijelova alata za kovanje | Znati razraditi tehnološki postupak izrade i montaže alata za kovanje i umjeti izraditi i sastaviti jednostavne dijelove alata za kovanje |
| Izrada i montaža jednostavnih dijelova alata za lijevanje | Znati razraditi tehnološki postupak izrade i montaže alata za lijevanje i umjeti izraditi i sastaviti jednostavne dijelove alata za lijevanje |

#### RADNA PROBA

|  |  |
| --- | --- |
| Vrsta radne probe | Opis radne probe |
| Izrada dijela alata ili naprave  na CNC upravljanim alatnim strojevima | Programirati izradu jednostavnih dijelova numerički upravljanih alatnih strojeva (npr. CNC glodalica) |
| Sastavljanje i montaža mehaničkog sklopa alata ili naprave | Izabrati i sastaviti  elemente u mehaničkim sustavima alata ili naprave |
| Sastavljanje pneumatskog sustava  (npr. FESTO) | Izabrati elemente i sastaviti  jednostavne pneumatske sustave |
| Sastavljanje hidrauličkog sustava  (npr. FESTO) | Izabrati elemente i sastaviti  jednostavne hidrauličke sustave |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio
ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

##### NASTAVNI PREDMET

*Tehnologija zanimanja*

1. Zaštita na radu. Sigurnost na
   radu, zaštita okoliša i racionalno korištenje energije
2. Planiranje i priprema rada
3. Standardi, oblici i dimenzije
   poluproizvoda
4. Izbor materijala u
   alatničarstvu sa stajališta funkcije
5. Ispitivanje tehničkih materijala
   (ispitivanje mehaničkih, tehnoloških, fizikalnih i kemijskih svojstava
   materijala)
6. Izbor tehničkih materijala sa
   stajališta obrade odvajanjem materijala i montaže.
7. Izbor materijala prema
   standardima i tablicama
8. Otpad tehničkih materijala i
   zaštita okoliša
9. Mjerenje i kontrola dijelova
   i sklopova u zanimanju
10. Ručna izrada dijelova i
    njihovo spajanje
11. Strojna obrada,
    konvencionalni strojevi, strojevi za završnu finu obradu
12. Toplinska obrada dijelova
13. Izrada dijelova alata,
    sklopova i sustava u zanimanju alatničar
14. Ispitivanje i montaža
    elemenata u mehaničke sklopove, pneumatske i hidrauličke sustave
15. CNC programiranje alatnih
    strojeva
16. Održavanje strojeva, uređaja
    i postrojenja
17. Montaža i demontaža alata i
    naprava
18. Stavljanje alata i naprava u
    pogon
19. Električni
    i elektronski elementi u radnom procesu
20. Zaštitne mjere pri radu i
    održavanje strojeva i uređaja

*Tehnološke vježbe*

1. Prostorno prikazivanje i
   kotiranje
2. Pravokutno projiciranje i
   kotiranje
3. Izrada i analiza radioničkog
   crteža elementa stroja
4. Analiza sastavnih crteža,
   standardi, izbor i dimenzioniranje standardnih dijelova
5. Konstruiranje jednostavnih
   alata i naprava
6. Tehničko-tehnološka
   dokumentacija
7. Uporaba računala i
   korisničkih programa

*Stručni račun*

1. Veličine i jedinice. Proračuni
   dužine i kutova. Proračuni površine, volumena i mase
2. Osnove
   trigonometrije. Postotni i kamatni račun. Osnovni proračuni troškova
3. Izrada
   kalkulacija u zanimanju
4. Jednostavni proračuni u
   zanimanju:

- proračuni osnova mehanike i elektrotehnike

OCJENJIVAČKI
LIST

I.PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema radne i tehničko-tehnološke dokumentacije | 0 – 10 |
| Znanje i vještina čitanja tehničko-tehnološke dokumentacije | 0 - 10 |
| Znanje i vještina razrade tehnološkog postupka izrade prema zahtjevu crteža | 0 – 10 |
| Znanje i vještina izbora materijala | 0 - 10 |
| Znanje i vještina određivanja broja i redoslijeda postupaka | 0 - 10 |
| Znanje i vještina određivanja alata, strojeva i uređaja | 0 - 10 |
| Znanje i vještina određivanja režima rada | 0 - 10 |
| Znanje i vještina izrade i sastavljanja alata i naprava, puštanje u rad i pravilno održavanje | 0 - 30 |
| Znanje i vještina postupaka mjerenja i kontrole | 0 - 10 |
| Znanje i vještina pravilne zaštite na radu | 0 - 10 |
| Brzina i spretnost te vrijeme izrade uratka i radne probe | 0 – 10 |
| Završni izgled uratka | 0 – 10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan            ( 5 ) |
| 81 – 91 | Vrlo dobar       ( 4 ) |
| 67 – 80 | Dobar              ( 3 ) |
| 50 – 66 | Dovoljan          ( 2 ) |
| 0 – 49 | Nedovoljan      ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan           ( 5 ) |
| 80 – 89 | Vrlo dobar      ( 4 ) |
| 70 – 79 | Dobar             ( 3 ) |
| 60 – 69 | Dovoljan         ( 2 ) |
| Manje od 30 | Nedovoljan     ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |
| --- |
| Klasa: 406-01/03-01/10  Ur. broj: 515-03-03-18  Zagreb,  17. prosinca 2003. |

Ministar

**Željko
Pecek**, v. r.

Ostalo, NN 5/2004-158